Príloha č. 4 k Výzve na prekladanie ponúk

Návrh Zmluvy o dielo

č. ...../2022

uzatvorená v zmysle § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len „zákon“) medzi týmito zmluvnými stranami:

Objednávateľ:

|  |  |
| --- | --- |
| Názov: | Obec Nižná Slaná |
| Adresa: | Námestie SNP 54, 049 23 Nižná Slaná |
| IČO: | 00328596 |
| samostatný územný samosprávny a správny celok Slovenskej republiky v zmysle zákona č. 369/1990 Zb. o obecnom zriadení | |
| Štatutárny zástupca: | Tibor Jerga |
| Funkcia: | starosta obce |

(ďalej len *„objednávateľ“*)

Zhotoviteľ:

|  |  |
| --- | --- |
| Obchodné meno: |  |
| Sídlo: |  |
| IČO: |  |
| DIČ: |  |
| IČ DPH: |  |
|  |  |
| Štatutárny zástupca |  |
| Funkcia: |  |

(ďalej len *„zhotoviteľ“*)

Preambula

Objednávateľ na obstaranie predmetu tejto zmluvy použil postup verejného obstarávania v zmysle zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov, ktorého víťazom sa stal zhotoviteľ.

Článok 1

Predmet zmluvy a rozsah plnenia

1. Zhotoviteľ sa zaväzuje zhotoviť pre objednávateľa dielo:

„Projektová dokumentácia – Kontajnerové stojiská v obci Nižná Slaná“

Špecifikácia a podmienky dodania projektovej dokumentácie boli uvedené vo verejnom obstarávaní č. 02/2022 „Vyhotovenie projektovej dokumentácie – kontajnerové stojiská v obci Nižná Slaná“.

1. Predmetom tejto zmluvy je zhotovenie projektovej dokumentácie pre stavebné povolenie, resp. ohlásenie drobnej stavby. Projektová dokumentácia bude pozostávať z nasledujúcich častí:
   1. sprievodná správa,
   2. súhrnná technická správa,
   3. situácia širších vzťahov
   4. situačný výkres,
   5. rozpočet,
   6. výkaz – výmer.
2. Zhotoviteľ sa zaväzuje zhotoviť v súlade so:
   1. súťažnými podkladmi obstarávateľa zhrnutými vo verejnom obstarávaní;
   2. ustanoveniami v tejto zmluve.
3. Súčasťou tejto zmluvy sú taktiež povinné prílohy, v ktorých bude víťazná ponuka z verejného obstarávania č. 02/2022 spolu s priloženou cenovou ponukou.
4. Objednávateľ sa zaväzuje dielo po dokončení prevziať a zaplatiť zaň dohodnutú cenu.
5. Všetky potrebné zmeny, resp. požiadavky, ktoré bude nutné vykonať naviac než je uvedené vo budú realizované na základe písomnej dohody uzatvorenej medzi zmluvnými stranami. Cena týchto prác bude vopred dohodnutá pred ich realizáciou formou písomného dodatku k tejto Zmluve o diele.
6. Zhotoviteľ sa zaväzuje vykonať dielo vo vlastnom mene a na vlastnú zodpovednosť podľa podmienok dohodnutých v tejto zmluve, podľa platných STN a všeobecne právnych predpisov, so súčinnosťou a v koordinácii so samosprávou a orgánmi obce, v rozsahu cien podľa priloženej cenovej ponuky zo dňa ......................... a podľa požiadaviek objednávateľa definovaných v tejto zmluve.

Článok 2

Termín plnenia

1. Zhotoviteľ sa zaväzuje dokončiť dielo do 15. 04. 2022. Ukončením realizácie diela sa rozumie deň potvrdenia objednávateľa o prevzatí predmetu obstarávateľa.
2. Zmluvné strany sa zaväzujú k povinnosti riadne informovať druhú zmluvnú stranu o vzniku akejkoľvek prekážky brániacej riadnemu a včasnému zhotoveniu diela.
3. Dodržanie termínu závisí od riadnej a včasnej spolupráce objednávateľa so zhotoviteľom. Po dobu omeškania objednávateľa s poskytnutím podkladov nie je zhotoviteľ v omeškaní s plnením povinnosti dodať predmet zmluvy v dojednanom termíne.
4. V prípade zmeny termínov z objektívnych príčin je nutné túto skutočnosť zohľadniť písomným dodatkom k tejto zmluve.
5. Objednávateľ sa zaväzuje bezodkladne prevziať ukončené dielo ihneď po ukončení zhotovovania predmetu zmluvy, a to aj v skoršom termíne, než je uvedený v tejto zmluve.

Článok 3

Cena diela a úhrada diela

1. Cena za vykonanie diela podľa článku 1 tejto zmluvy je určená dohodou zmluvných strán v zmysle zákona č. 18/1996 Z. z. o cenách na základe zhotoviteľom predloženej cenovej ponuky vo verejnom obstarávaní nasledovne: ...........................
2. Cena diela v celkovej výške ...................... EUR s DPH je akceptáciou cenovej ponuky zhotoviteľa zo dňa ...................... Celková cena diela predstavuje dojednanú odmenu zhotoviteľa v konečnej výške. Objednávateľ neposkytuje žiadne finančné preddavky.
3. Momentom vyhotovenia všetkých prác je písomné protokolárne odovzdanie diela objednávateľovi.
4. K zmene dohodnutej ceny za dielo môže dôjsť výlučne iba po dohode zmluvných strán, o čom bude vyhotovený písomný dodatok podľa ustanovenia v článku 1, bod 6. tejto zmluvy.
5. Jednotlivé faktúry sú daňovým dokladom. Faktúry budú obsahovať mimo iného tieto údaje:
   1. označenie obstarávateľa a zhotoviteľa v súlade s ustanovenia § 3a Obch. zákonníka a zákona o účtovníctve príslušnými identifikačnými číslami zmluvných strán;
   2. číslo faktúry;
   3. deň zhotovenia a deň splatnosti faktúry;
   4. označenie peňažného ústavu a číslo účtu, na ktorý sa má platiť;
   5. fakturovanú sumu;
   6. pečiatku a podpis oprávnenej osoby.
6. V prípade, že nebudú dodržané splatnosti faktúr a platobné podmienky uvedené v tejto Zmluve o diele, dodávateľ môže odstúpiť od zmluvy, ak došlo k predošlému písomnému upozorneniu objednávateľa na omeškania s plnením a uplynutiu primeranej lehoty na dodatočné plnenie. Odstúpenie je účinné momentom doručenia druhej zmluvnej strane.

Článok 4

Podmienky vykonania diela

1. Zhotoviteľ vykoná dielo s odbornou starostlivosťou a podľa priloženej projektovej dokumentácie s ohľadom na všetky platné predpisy a zákony Slovenskej republiky.
2. Objednávateľ sa zaväzuje, že počas spracovania projektovej dokumentácie poskytne zhotoviteľovi súčinnosť v nevyhnutne potrebnom rozsahu, spočívajúce najmä v spresnení podkladov, konzultácie navrhovaných riešení, odovzdaní doplňujúcich údajov, vyjadrení a stanovísk, ktorých potreba vznikne v priebehu plnenia tejto zmluvy.
3. Objednávateľ sa zaväzuje odovzdať a zhotoviteľ sa zaväzuje prevziať nevyhnutné podklady pre vyhotovenie predmetu diela najneskôr do 10 dní od podpisu tejto zmluvy. Neodovzdanie podkladov objednávateľom nemá za následok omeškanie zhotoviteľa s plnením diela.
4. Pri zhotovovaní diela sa zhotoviteľ zaväzuje, že projektovú dokumentáciu s objednávateľom prerokuje, oprávnené požiadavky do projektu zapracuje a s objednávateľom ich spoločne odobrí.
5. Zhotoviteľ **bezplatne** dopracuje do projektovej dokumentácie, ktorá je predmetom plnenia tejto zmluvy pripomienky stavebného úradu a pripomienky dotknutých orgánov a organizácií, ktoré budú vznesené pri stavebnom konaní, a to v termíne do 14 dní od ich predloženia zhotoviteľovi.
6. Zhotoviteľ **bezplatne** dopracuje do projektovej dokumentácie-predmetu zmluvy pripomienky Sprostredkovateľského orgánu pri schvaľovaní žiadosti.
7. Projektová dokumentácia bude vypracovaná v rámci dohodnutej ceny v siedmich vyhotoveniach a jeden krát v digitálnej forme vo forme elektronických dokumentov vo formáte .doc/.docx, .xls/.xlsx a .pdf odoslané na e-mailovú adresu objednávateľa [obec@niznaslana.sk](mailto:obec@niznaslana.sk).
8. Zhotoviteľ sa **bezplatne** zaväzuje spolupracovať pri realizácii verejného obstarávania na zhotoviteľa stavebných prác (stanovenie aktuálnej ceny stavby, súčinnosť pri vysvetľovaní projektovej dokumentácie a výkazu-výmeru, oprava zistených chýb v projektovej dokumentácii a vo výkaze-výmere).
9. Zhotoviteľ berie na vedomie, že ak dielo predmetu zmluvy bude financované zo štrukturálnych fondov EÚ, tak sa zaväzuje strpieť výkon kontroly/auditu/overovania súvisiaceho s dodaným dielom kedykoľvek počas platnosti a účinnosti zmluvy o poskytnutí nenávratného finančného príspevku, a to oprávnenými osobami a poskytnúť im všetku potrebnú súčinnosť. Zhotoviteľ je povinný uchovávať všetku dokumentáciu súvisiacu s dodaním diela podľa tejto zmluvy počas platnosti a účinnosti tejto zmluvy.

Článok 5

Zodpovednosť za vady a záruka

1. Zhotoviteľ poskytuje objednávateľovi záruku na zhotovené dielo v zmysle tejto zmluvy a to najmä za to, že projektová dokumentácia bude vyhotovená v súlade s príslušnými právnymi predpismi.
2. Záručná doba je 36 mesiacov a začína plynúť dňom odovzdania a prevzatia diela, podľa tejto zmluvy medzi objednávateľom a zhotoviteľom.
3. Pre prípad chyby predmetu dojednávajú zmluvné strany právo objednávateľa požadovať a povinnosť zhotoviteľa poskytnúť bezplatné odstránenie chyby.

Článok 6

Záverečné ustanovenia

1. Neoddeliteľnou súčasťou tejto zmluvy sú:
   1. Podklady pre verejné obstarávanie;
   2. Oznámenie o výsledku verejného obstarávania;
   3. Predložená ponuka zhotoviteľa zo dňa ...............................
2. Práva a povinnosti oboch zmluvných strán, pokiaľ nie sú stanovené touto zmluvou, sa riadia Obchodným zákonníkom a súvisiacimi predpismi.
3. Zmluvné strany sa dohodli, že pre prípadné nedostatky diela platia ustanovenia § 560 až 565 Obchodného zákonníka.
4. Akékoľvek zmeny a doplnky tejto zmluvy sa budú robiť formou písomných dodatkov potvrdených obidvoma zmluvnými stranami.
5. Obidve zmluvné strany sa zaväzujú ohlásiť všetky zmeny údajov bezodkladne druhej zmluvnej strane písomne.
6. Zhotoviteľ nemá nárok na náhrady súvisiace s verejným obstarávaním predmetného diela zo strany obstarávateľa, a to ani v prípade nenadobudnutia účinnosti zmluvy.
7. Táto zmluva je vyhotovená v štyroch rovnopisoch ako originál, z ktorých každá zo zmluvných strán obdrží po dva rovnopisy.
8. Zmluva nadobúda platnosť dňom jej podpisu obidvoma zmluvnými stranami a účinnosť nasledujúci deň po dni jej zverejnení objednávateľom.
9. Zmluvné strany vyhlasujú, že si zmluvu prečítali, jej obsahu porozumeli, že nebola uzavretá v tiesni, alebo za nápadne nevýhodných podmienok a na základe súhlasu s ňou ju podpisujú.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| V |  | dňa |  |  | V |  | dňa |  |
|  | | | |  |  | | | |
| Obec Nižná Slaná  zastúpená Tiborom Jergom | | | |  |  | | | |
|  | | | |  |  | | | |
| objednávateľ | | | |  | zhotoviteľ | | | |